钦定古今图书集成/明伦汇编/官常典/第620卷 > 《良吏传序》元·史
## 钦定古今图书集成/明伦汇编/官常典/第620卷 > 《良吏传序》元·史

自古国家上有宽厚之君，然后为政者得以尽其爱
民之术，而良吏兴焉。班固有曰：“汉兴，与民休息，凡事
简易，禁罔疏阔，以宽厚清净为天下先。”故文、景以后，
循吏辈出，其言盖识当时之治体矣。元初风气质实，
与汉初相似。世祖始立各道劝农使，又用五事课守
令，以劝农系其衔。故当是时，良吏班班可见，亦宽厚
之效也。然自中世以后，循良之政，史氏缺于纪载。今
据其事迹之可取者，作《良吏传》。